Covid-19-statistieke: Byna 4 000 nuwe gevalleArgieffoto bloot ter illustrasie (Foto: Verskaf) Suid-Afrika het teen Sondagaand altesaam 2 858 195 bevestigde Covid-19-gevalle gehad en 3 961 nuwe gevalle is aangemeld. Nog 126 Covid-19-verwante sterftes is in Suid-Afrika bevestig, wat die landwye totaal op 84 877 te staan bring. Altesaam 2 667 296 pasiënte het in dié stadium reeds herstel. In hierdie stadium is daar 106 022 aktiewe gevalle van Covid-19. Altesaam 35 965 nuwe toetse vir Covid-19 is gedoen, waaronder 17 201 (48%) in die private sektor en 18 764 (52%) in die openbare sektor. Die meeste nuwe gevalle is weer in KwaZulu-Natal (28%), gevolg deur die Oos-Kaap (20%), Wes-Kaap (18%), Noord-Kaap (9%), Gauteng (8%), Vrystaat (8%), Mpumalanga (4%), Noordwes (4%) en Limpopo (1%). Nuwe gevalle per provinsie: Die departement het aangedui dat altesaam 14 690 586 mense teen Sondagaand reeds teen Covid-19 ingeënt is.